Number_i ฉลองครบรอบ 1 ปี ด้วยซิงเกิลใหม่ "GOD_i"
ที่สร้างแรงบันดาลใจให้เกิดความกล้าและความเชื่อมโยงกัน#Number_i 

 ชม MVศิลปินเจป็อปแถวหน้า Number_i ซึ่งประกอบด้วย Hirano Sho (ฮิราโนะ โช) , Jinjuji Yuta (จินกูจิ ยูตะ) และ Kishi Yuta (คิชิ ยูตะ) ปล่อยซิงเกิลดิจิทัลที่หลายคนรอคอย "GOD_i" ไปทั่วโลก พร้อมธีมที่สะท้อนความรู้สึกของ "Wishing to give courage to take a step forward” (ขอมอบความกล้าในการก้าวเดินต่อไป) เพลงนี้ยังแสดงให้เห็นถึงทิศทางเพลงสดใหม่ของวง โดยผสานเนื้อเพลงเศร้าซึ้งเข้ากับจังหวะคอรัสชวนติดหู

การส่งเพลง "GOD_i" นับเป็นอีกหนึ่งก้าวสำคัญบนเส้นทางสายดนตรีอันน่าจดจำของ Number_i ในช่วงปีที่ผ่านมาวงประสบความสำเร็จอย่างงดงามกับทัวร์คอนเสิร์ตทั่วญี่ปุ่น "Number_i LIVE TOUR 2024 No.I" ที่ส่งให้พวกเขาได้ร่วมแสดงในงานใหญ่ NHK Kohaku Uta Gassen ครั้งที่ 75 เป็นครั้งแรก พร้อมกับการฉลองครบรอบ 1 ปีของวงในวันที่ 1 มกราคม 2025
Member Comments:
Hirano Sho: “GOD_i เพิ่งปล่อยออกมา พวกเราเองก็ตั้งตารอให้ถึงวันที่ทุกคนจะได้ฟังเพลงนี้กัน เพราะมันเป็นหนึ่งในเพลงโปรดของพวกเรา แล้วก็เป็นเพลงที่ยอดเยี่ยมมากๆ ผมคงจะรู้สึกมีความสุขสุดๆถ้าพวกคุณจะชื่นชอบกัน”
Jinjuji Yuta : “ผมคิดว่าเพลงนี้มีเนื้อหาที่ลึกซึ้ง ขนาดพวกเราเองพอได้ฟัง ยังรู้สึกได้ถึงความลุ่มลึกของมัน ผมเชื่อว่าทุกคนจะเข้าถึงความหมายของเพลงได้มากขึ้น ตามแต่อารมณ์ในขณะที่ได้ฟัง หวังว่าทุกคนจะอินไปกับการฟังเพลงนี้นะ”
Kishi Yuta : “มาสนุกไปกับแนวเพลงใหม่ๆ ของ Number_i กัน นี่ถือเป็นการเริ่มต้นปี 2025 แบบสุดปัง ผมหวังว่าพวกคุณจะฟังเพลงนี้ซ้ำๆ ผมจะตั้งตารอดูว่าแฟนๆ รู้สึกยังไงกับเพลงนี้นะครับ!!”
นอกจากซิงเกิลนี้แล้ว วงยังปล่อยมิวสิกวิดีโอตัวใหม่ทาง YouTube พร้อมเชิญชวนให้แฟนๆ เข้าไปเยี่ยมชม “เว็บไซต์สุดพิเศษของ GOD_i” (ซึ่งออกแบบมาให้สามารถพูดคุยกันได้เพื่อเชื่อมโยงระหว่างวงกับธีมของซิงเกิลนี้ให้ลึกซึ้งยิ่งขึ้นอีกด้วย
จุดเด่นของเว็บไซต์คือฟีเจอร์ที่ชวนให้แฟนๆ มาร่วมแบ่งปันความฝัน ซึ่งสอดคล้องกับหัวใจหลักของซิงเกิลนี้ ความฝันที่ได้รับเลือกอาจจะถูกนำมารวมไว้ในเนื้อหาของวงในอนาคตก็เป็นได้ ซึ่งถือเป็นโอกาสพิเศษที่แฟนๆ จะรู้สึกเชื่อมโยงไปกับการเดินทางของ Number_i อย่างใกล้ชิด
การเปิดตัวครั้งนี้ยังมาพร้อมกับภาพเบื้องหลังการถ่ายภาพในอัลบั้ม Number_i ที่จะเผยให้เห็นกระบวนการสร้างสรรค์ของวง คลิปวิดีโอซึ่งอัปโหลดทางช่อง YouTube เมื่อวันที่ 3 มกราคม 2025 ก็ได้รับความสนใจเป็นอย่างมาก รับชมได้ที่นี่
ความสำเร็จอย่างต่อเนื่องของ No.I (Deluxe)
อัลบั้มแรกของ Number_i  อย่าง No.I (Deluxe) ยังคงสร้างสถิติอย่างต่อเนื่อง เพลงหลัก "HIRAKEGOMA" มียอดฟังทางระบบสตรีมมิ่งทะลุ 20 ล้านครั้งภายใน 1 เดือน ตอกย้ำความเป็นศิลปินเจป็อปแถวหน้าของโลกได้เป็นอย่างดี